CELEX: 62021CN0283
Language: da
Date: 2021-05-04 00:00:00
Title: Sag C-283/21: Anmodning om præjudiciel afgørelse indgivet af Landessozialgericht Nordrhein-Westfalen (Tyskland) den 4. maj 2021 — VA mod Deutsche Rentenversicherung Bund

2.8.2021   
            
            
               DA
            
            
               Den Europæiske Unions Tidende
            
            
               C 310/10
            
         
      Anmodning om præjudiciel afgørelse indgivet af Landessozialgericht Nordrhein-Westfalen (Tyskland) den 4. maj 2021 — VA mod Deutsche Rentenversicherung Bund
      (Sag C-283/21)
      (2021/C 310/13)
      Processprog: tysk
      
         Den forelæggende ret
      
      Landessozialgericht Nordrhein-Westfalen
      
         Parter i hovedsagen
      
      
         Sagsøger: VA
      
         Sagsøgt: Deutsche Rentenversicherung Bund
      
         Procesdeltager: RB
      
         Præjudicielle spørgsmål
      
      
                  1.
               
               
                  Tages der i henhold til bestemmelserne i Nederlandene — som i henhold til bestemmelserne i afsnit II forordning (EF) nr. 883/2004 (1) er den kompetente medlemsstat — hensyn til en børnepasningsperiode som omhandlet i artikel 44, stk. 2, i forordning (EF) 987/2009 (2) derved, at børnepasningsperioden i Nederlandene som ren bopælsperiode begrunder en pensionsrettighed?
                  Såfremt det første spørgsmål besvares benægtende:
               
            
                  2.
               
               
                  Skal artikel 44, stk. 2, i forordning nr. 987/2009 — i videreudvikling af Domstolens dom af 23. november 2000 i sag C-135/99 (3) og af 19. juli 2021 i sag C-522/10 (4), — fortolkes udvidende således, at den ansvarlige medlemsstat også skal tage hensyn til børnepasningsperioder i tilfælde, hvor den person, som har varetaget børnepasningen, før og efter børnepasningen ganske vist har pensionsretlige perioder på grund af uddannelse eller beskæftigelse udelukkende i denne stats ordning, men ikke indbetalte bidrag til denne ordning umiddelbart før eller efter børnepasningen?
               
            
         (1)  Europa-Parlamentets og Rådets forordning (EF) nr. 883/2004 af 29.4.2004 om koordinering af de sociale sikringsordninger (EUT 2004, L 166, s. 1).
      
         (2)  Europa-Parlamentets og Rådets forordning (EF) nr. 987/2009 af 16.9.2009 om de nærmere regler til gennemførelse af forordning (EF) nr. 883/2004 om koordinering af de sociale sikringsordninger (EUT 2009, L 284, s. 1).
      
         (3)  ECLI:EU:C:2000:647, Elsen.
      
         (4)  ECLI:EU:C:2012:475, Reichel-Albert.